రాష్ట్ర పునర్విభజన చట్టంలో అపరిష్కృతంగా ఉన్న సమస్యల పరిష్కారంతోపాటు రాష్ట్రానికి రావాల్సిన నిధులు ప్రధాన అజెండాగా ఈ నెల 6, 7 తేదీల్లో ముఖ్యమంత్రి వై ఎస్ జగన్ మోహన్ రెడ్డి ఢిల్లీ పర్యటన ఉండనుంది. మంగళవారం ఉదయం హస్తినకు బయలుదేరి వెళ్లనున్న సీఎం.. అదేరోజు సాయంత్రం ప్రధానమంత్రి నరేంద్ర మోదీతో భేటీ కానున్నారు.
బుధవారం రాష్ట్రపతితో పాటు పలువురు కేంద్ర మంత్రులతోనూ జగన్‌ సమావేశం అవుతారు. కాగా పునర్విభజన చట్టానికి సంబంధించి కేంద్రం వద్ద పెండింగ్‌లో ఉన్న అంశాలపై ప్రధానికి ముఖ్యమంత్రి నివేదిక సమర్పించనున్నారు.
పోలవరం ప్రాజెక్టు పనులకు రివర్స్‌ టెండర్‌ వల్ల ప్రజాధనం ఆదా అయ్యే విషయం, ప్రైవేట్‌ విద్యుత్‌ కొనుగోలు ఒప్పందాలను సమీక్షించడం ద్వారా ప్రభుత్వ ఖజానాపై భారం తగ్గించడానికి తీసుకుంటున్న చర్యలను కూడా ప్రధానికి వివరించనున్నారు.
rashtra punarvibhajana chattamlo aparishkrutamgaa unna samasyala parishkaaramtopaatu rashtraniki ravalsina nidhulu pradhaana ajendaagaa ee nela 6, 7 tedeello mukhyamantri vai es jagan mohan reddi dhilli paryatana undanundi. mangalavaaram udayam hastinaku bayaluderi vellanunna cm.. aderoju saayantram pradhaanamantri narendra modiitoe bheti kaanunnaaru.
budhavaaram raashtrapatito paatu paluvuru kendra mantrulatoonuu jagan samavesam avutaaru. kaga punarvibhajana chattaniki sambandhinchi kendram vadda pendingle unna amsaalapai pradhaaniki mukhyamantri nivedika samarpinchanunnaaru.
polavaram praajektu panulaku riverse tender valla prajaadhanam aadaa ayye vishayam, private vidyuthi konugolu oppandaalanu sameekshinchadam dwara prabhutva khajanapai bharam tagginchadaaniki teesukuntunna charyalanu kuudaa pradhaaniki vivarinchanunnaaru.